IMISLab/GreekWikipedia huggingface dataset:
Βάλντις Ντομπρόβσκις

Ο Βάλντις Ντομπρόβσκις (Valdis Dombrovskis) είναι πολιτικός από τη Λετονία. Υπηρέτησε ως υπουργός Οικονομικών της χώρας και διορίστηκε στην πρωθυπουργία μετά την παραίτηση του Ιβάρς Γκοντμάνις, το Φεβρουάριο του 2009. Παραιτήθηκε το 2013, έπειτα από την τραγωδία με την κατάρρευση σούπερ μάρκετ στη Ρίγα. Είναι επίσης μέλος του Ευρωπαϊκού Κοινοβουλίου με το Κόμμα Νέας Εποχής. Από τον Νοέμβριο του 2014 θα αναλάβει τη θέση ενός εκ των Αντιπροέδρων της Ευρωπαϊκής Επιτροπής, υπεύθυνος για θέματα για το Ευρώ και τον Κοινωνικό Διάλογο.

 Γεννήθηκε στη Ρίγα στις 5 Αυγούστου του 1971 και αποφοίτησε από το Φυσικομαθηματικό Τμήμα του Πανεπιστημίου της Λετονίας. Στη συνέχεια απέκτησε ΜΒΑ στα Οικονομικά για μηχανικούς από το Τεχνολογικό Πανεπιστήμιο της Ρίγας. Το 1995 και Μάστερ στη Φυσική από το πανεπιστήμιο της Λετονίας το 1996. Εν συνεχεία εργάστηκε στο Ινστιτούτο Φυσικής του πανεπιστημίου του Μάιντς, στη Γερμανία το 1995-96 και μετά ως βοηθός ερευνητής στο Τμήμα Ηλεκτρολόγων Μηχανικών του πανεπιστημίου του Μαίρυλαντ, στις ΗΠΑ (1998). Μέλος της κεντρικής επιτροπής του κόμματός του από το 2002, έγινε υπουργός Οικονομικών το 2002 και την ίδια χρονιά εξελέγη βουλευτής. Υπήρξε επίσης παρατηρητής του Συμβουλίου της ΕΕ (2003–2004) και ενεργό μέλος του Ευρωπαϊκού Κοινοβουλίου. Το 2007 εστάλη ως παρατηρητής για να επιβλέψει τις βουλευτικές εκλογές στο Τόγκο. Στις 26 Φεβρουαρίου του 2009 μετά την παραίτηση του Ιβάρς Γκοντμάνις διορίστηκε στην πρωθυπουργία από τον πρόεδρο Ζάτλερς. Η νέα πεντακομματική κυβέρνηση συνασπισμού επικυρώθηκε από το λετονικό κοινοβούλιο με 67 ψήφους υπέρ έναντι 21 κατά, στις 12 Μαρτίου του 2009. Στον απόηχο της οικονομικής κρίσης η κυβέρνηση προέβη σε αυστηρά μέτρα λιτότητας και περικοπές σε μισθούς. Ο κεντροδεξιός συνασπισμός του Ντομπρόβσκις κέρδισε τις βουλευτικές εκλογές που διενεργήθηκαν στις 2 Οκτωβρίου 2010, εξασφαλίζοντας το 57% των ψήφων και τις 63 επί συνόλου 100 εδρών στο Κοινοβούλιο. Την 1η Νοεμβρίου 2010 ο Ντομπρόβσκις έλαβε εντολή σχηματισμού νέας κυβέρνησης, η οποία εγκρίθηκε από το Κοινοβούλιο δύο ημέρες μετά, με ψήφους 63-35. Ο Ντομπρόβσκις παραιτήθηκε από την πρωθυπουργία στις 27 Νοεμβρίου 2013 έπειτα από την κατάρρευση της στέγης ενός σούπερ μάρκετ στη λετονική πρωτεύουσα, που είχε ως αποτέλεσμα να σκοτωθούν συνολικά 54 άτομα. Με τον τρόπο αυτό, ο πρωθυπουργός ανέλαβε την ευθύνη για το συμβάν.Τον διαδέχθηκε στην πρωθυπουργία η Λαϊμντότα Στραουτζούμα, τον Ιανουάριο του 2014.
Η Βαθειά Γαλάζια Θάλασσα (ταινία)

Η Βαθειά Γαλάζια Θάλασσα (αγγλικά: The Deep Blue Sea) είναι μια βρετανική δραματική ταινία του 1955, σκηνοθετημένη από τον Ανατόλ Λίτβακ, με πρωταγωνιστές την Βίβιαν Λι και τον Κέννεθ Μορ, και κυκλοφόρησε από την 20th Century Fox. Βασίστηκε στο θεατρικό έργο με το ίδιο όνομα του Τέρενς Ράττιγκαν. Το θεατρικό του Ράττιγκαν έχει επίσης γυριστεί από τον Τέρενς Ντέιβις και πρόκειται να κυκλοφορήσει το 2011. Πρωταγωνιστεί η Ρέιτσελ Βάις στον ρόλο της 'Έστερ' της Βίβιαν Λι και ο Τομ Χίντλστον ως 'Φρέντι'.

 Βίβιαν Λι ως Έστερ Κόλλυερ Κέννεθ Μορ ως Φρέντι Πέιτζ Έρικ Πόρτμαν ως Μίλλερ Έμλυν Ουίλλιαμς ως Σερ Ουίλλιαμ Κόλλυερ Μόιρα Λίστερ ως Ντον Μάξγουελ Άλεκ Μακ Κόουεν ως Κεν Τόμσον Ντάντυ Νίκολς ως κα Έλτον Τζίμμυ Χάνλεϋ ως Ντάισερ Ντάρστον Μίριαμ Κάρλιν ως Barmaid Χέδερ Θάτσερ ως Λαίδη Ντώσον Μπιλ Σάιν ως Golfer Μπράιαν Ούλτον ως Drunk Γκιμπ Μακ Λόφλιν ως Clerk Άρθουρ Χιλ ως Τζάκι Τζάκσον Σιντ Τζέημς as Man outside bar (as Sidney James) 1956 Ο Κέννεθ Μορ προτάθηκε για το Βραβείο BAFTA Καλύτερου Ηθοποιού 1956 Ο Τέρενς Ράττιγκαν προτάθηκε για Βραβείο BAFTA Καλύτερου Βρετανικού Σεναρίου 1955 Ο Κέννεθ Μορ κέρδισε το "Volpi Cup" του Καλύτερου Ηθοποιού στο Φεστιβάλ Ταινιών της Βενετίας 1955 Ο Ανατόλ Λίτβακ προτάθηκε για τον "Χρυσό Λέοντα" του Φεστιβάλ Ταινιών της Βενετίας Η Βαθειά Γαλάζια Θάλασσα στο IMDb Watch Part I of the film at Vivien Leigh site
Prinz Eugen, der edle Ritter

Το Prinz Eugen, der edle Ritter είναι γερμανικό δημοτικό τραγούδι αγνώστου ποιητή, σε ανάμνηση του πρίγκηπα Ευγένιου της Σαβοΐας και των ηρωικών κατορθωμάτων του στον μεγάλο πόλεμο εναντίον των Τούρκων. Περιγράφει την πολιορκία και πτώση του Βελιγραδίου από τον πρίγκηπα Ευγένιο το 1717. Η αρχαιότερη γνωστή καταγραφή του ποιήματος έγινε το 1719 σε χειρόγραφο τετράδιο ασμάτων. Τραγουδιέται στην ίδια μελωδία αρχαιότερου τραγουδιού με τίτλο «Als Chursachsen das vernommen, dass der Turk vor Wien was kommen» (μετ. Όταν οι Σάξωνες πήραν το μαντάτο, ότι οι Τούρκοι έφτασαν μέχρι τη Βιέννη) που ανέρχεται στο έτος 1683. Αποδίδεται επίσης ως εμβατήριο με ή χωρίς λόγια.

 Το ποίημα είναι γραμμένο σε μορφή μπαλάντας με εννέα στροφές. Μνημονεύει τη μάχη, ιδίως την κατασκευή πλωτής γέφυρας διαμέσου του Δούναβη. Αποδίδει όμως λάθος ορισμένα ιστορικά γεγονότα. Αναφέρει π.χ. στην τρίτη στροφή την ημερομηνία 21 Αυγούστου αντί της σωστής 16 Ιουνίου. Εκτός αυτού αναφέρει τον θάνατο κάποιου πρίγκηπα Λουδοβίκου στην όγδοη και ένατη στροφή. Εάν πρόκειται για τον αδελφό του Ευγένιου, πρίγκηπα Λουδοβίκου της Σαβοΐας, αυτός είχε πέσει σε άλλη μάχη εναντίον των Τούρκων το έτος 1683. Ίσως πάλι να πρόκειται για τον μεγαλύτερο αδελφό του, τον Λούι Τόμας της Σαβοΐας, ο οποίος έπεσε σε μάχη στην Ισπανία το 1702. Μια τρίτη εκδοχή μπορεί να είναι ο εξάδελφος του Ευγένιου, ο Λουδοβίκος της Βάδης, ο λεγόμενος «Τουρκολούης» (γερμ. «Türkenlouis»), ο οποίος απεβίωσε το 1707. Η μελωδία του τραγουδιού παρουσιάζει ασυνήθιστα για τη γερμανική μουσική χαρακτηριστικά. Ο μεταβαλλόμενος ρυθμός του περιγράφεται ως πέντε τέταρτα, ή συνδυασμός δύο τετάρτων και τριών τετάρτων. Προφανώς η μελωδία και ο ρυθμός να είναι επηρεασμένα από τον μεσαιωνικό χορό «Μορίσκα» (δηλαδή «αράπικος») της Βαυαρίας, ο οποίος ήταν διαδεδομένος στην Αυστρία από τον 15ο ως τον 17ο αιώνα και έχει ισπανικές και αραβικές ρίζες. Oswald Redlich und Victor Junk: Das Lied vom Prinzen Eugen. In: Anzeiger der Akademie der Wissenschaften, Phil.-hist. Klasse, 71. Jg., Wien 1934, S. 18-32 Victor Junk: Das Lied vom Prinzen Eugen - eine bayrische Schöpfung. Ein Beitrag zur Geschichte des süddeutschen Volkstanzes. Akademie zur wissenschaftlichen Erforschung und zur Pflege des Deutschtums. München 1934, S 297-350 Victor Junk: Der Rhythmus des Prinz-Eugen-Liedes ein bayerischer Volkstanz. Anzeiger der Akademie der Wissenschaften in Wien, phil.-hist. Kl., 71. Jg ., Wien 1934 Şenol Özyurt: Die Türkenlieder und das Türkenbild in der deutschen Volksüberlieferung vom 16. bis zum 20. Jahrhundert. München: Fink 1972. (Univ. Diss. Freiburg 1972 ηχογράφηση του εμβατηρίου ηχογράφηση της μπαλάντας σκηνοθετημένη απόδοση της μπαλάντας
Τζόελ Πάρρα

Ο Joel Parra López ( Βαρκελώνη, Ισπανία, 4 Απριλίου 2000 ) είναι Ισπανός μπασκετμπολίστας. Με ύψος 2,01 μ., αγωνίζεται ως πάουερ φόργουορντ για την FC Barcelona στο ACB League στην Ισπανία.

 Ξεκίνησε την επαγγελματική του καριέρα στο Club Joventut Badalona και θεωρείται ένας από τους πιο ταλαντούχους παίκτες της γενιάς του 2000 στην Ισπανία. Το 2016 συμμετείχε στο Jordan Brand Classic Camp στο Ζάγκρεμπ και έπαιξε τον διεθνή αγώνα Jordan Brand Classic. Τη σεζόν 2017-18, έπαιξε για την ομάδα Junior La Penya αφού ξεκίνησε στα τρία από τα τέσσερα παιχνίδια που έπαιξε η ομάδα στα προκριματικά του FIBA Champions League. Τον Δεκέμβριο του 2017 έκανε το ντεμπούτο του στο πρωτάθλημα ACB με τη Joventut στο ACB League, στο γήπεδο José María Martín Carpena Sports Palace στη Μάλαγα εναντίον της Unicaja Málaga . Το 2018 συμμετείχε στο Basketball Without Borders στο All-Star Weekend στο Λος Άντζελες και ανανέωσε το συμβόλαιό του με τους πρασινόμαυρους της Μπανταλόνα μέχρι το 2023 Τον Ιούλιο του 2023, υπέγραψε στην FC Barcelona της Endesa League . Τον Σεπτέμβριο του 2022, ήταν μέλος της ισπανικής εθνικής ομάδας που συμμετείχε στο Ευρωμπάσκετ του 2022, όπου κέρδισε το χρυσό, κερδίζοντας τη Γαλλία στον τελικό. Πολυμέσα σχετικά με το θέμα Joel Parra στο Wikimedia Commons
Αστερούσια Όρη

Τα Αστερούσια είναι χαμηλή σχετικά οροσειρά που εκτείνεται στα νότια του Νομού Ηρακλείου ανάμεσα στην πεδιάδα της Μεσσαράς και στο Λιβυκό πέλαγος ανατολικά της παραλίας Μάταλα. Η υψηλότερη κορυφή τους έχει υψόμετρο 1.231 μέτρα και ονομάζεται Κόφινας.

 Στο βουνό υπάρχουν πολλά φαράγγια με σπουδαιότερο το Αγιοφάραγγο, η ονομασία του οποίου οφείλεται στο μοναχισμό που ασκούνταν στο παρελθόν μέσα στα αναρίθμητα μικρά σπήλαια που υπάρχουν κατά μήκος των δύο πλευρών του. Στα ανατολικά της οροσειράς βρίσκεται το άγνωστο αλλά σημαντικό φοινικόδασος του Αγίου Νικήτα με φοίνικες του Θεόφραστου. Η περιοχή των Αστερουσίων είναι ενταγμένη στο δίκτυο Natura 2000 με τον κωδικό GR4310005, καθώς η περιοχή έχει οικολογική και αρχαιολογική σπουδαιότητα Στα Αστερούσια συναντάει κανείς τον υπό εξαφάνιση γυπαετό (Gypaetus barbatus) ο οποίος τοπικά ονομάζεται και «κοκκαλάς» λόγω της συνήθειάς του να ρίχνει από ψηλά τα κόκαλα των πεθαμένων ζώων τα οποία βρίσκει και τρέφεται με το μεδούλι τους. Άλλα σημαντικά αρπακτικά που συναντώνται στην περιοχή είναι το όρνιο (Gypus fulvus), ο χρυσαετός (Aquila chrysaetos), ο σπιζαετός (Hieraaetus fasciatus) και ο πετρίτης (Falco peregrinus). Το καλοκαίρι εμφανίζεται και ο μαυροπετρίτης (Falco eleonorae).Τα Δυτικά Αστερούσια, μία περιοχή από το Αγιοφάραγγο μέχρι τον Κόκκινο Πύργο, έκτασης 27,27 τ.χλμ., είναι προστατευόμενος βιότοπος του Natura 2000 με κωδικό GR4310004.Στα Αστερούσια όρη βρίσκεται και η Μονή Κουδουμά και εκείνη των Τριών Ιεραρχών που ίδρυσε ο θεολόγος, μοναχός και δάσκαλος Ιωσήφ Φιλάγρης. Έθνος, Στα φαράγγια των Αστερουσίων Climbing in Crete, Αστερούσια
Πανελλήνιο πρωτάθλημα πετοσφαίρισης γυναικών 1982

Το πανελλήνιο πρωτάθλημα πετοσφαίρισης γυναικών 1982 ήταν το τελευταίο καθώς από την επόμενη περίοδο καθιερώθηκε το Εθνικό πρωτάθλημα. Η τελική φάση έγινε στη Θεσσαλονίκη. Πρωταθλητής αναδείχθηκε ο Παναθηναϊκός για 7η φορά στην ιστορία του. Ο νικητής των δύο προηγούμενων διοργανώσεων, ΖΑΟΝ, κατετάγη τρίτος στο πρωτάθλημα Κέντρου, πίσω από τον πρωταθλητή Παναθηναϊκό και τον δεύτερο Ιωνικό Νέας Φιλαδέλφειας και αποκλείστηκε.

 Στην προκριματική φάση συμμετείχαν εννέα ομάδες που προκρίθηκαν από τα διάφορα τοπικά πρωταθλήματα. Έγιναν δύο όμιλοι, ο Νότιος με τέσσερις ομάδες και ο Βόρειος με πέντε ομάδες. Οι δύο πρώτοι από κάθε όμιλο προκρίθηκαν στην τελική φάση. Νότιος όμιλος Οι αγώνες έγιναν στο Αγρίνιο από 30 Απριλίου εως 2 Μαΐου. Την πρόκριση για την τελική φάση πήραν ο Παναθηναϊκός και ο Ιωνικός Νέας Φιλαδέλφειας. Βαθμολογία Αποτελέσματα Βόρειος όμιλος Οι αγώνες έγιναν στις Σέρρες. Συμμετείχαν πέντε ομάδες, ο Άρης, ο Φιλαθλητικός Θεσσαλονίκης, ο Εδεσσαϊκός, ο Γ.Α.Σ. Κομοτηνή και ο Α.Ο. Δράμας. Την πρόκριση πήραν ο Άρης και ο Φιλαθλητικός Η τελική φάση έγινε στη Θεσσαλονίκη από 7 εως 9 Μαΐου με τη συμμετοχή των τεσσάρων ομάδων που προκρίθηκαν από τα προκριματικά. Ο Παναθηναϊκός υπερίσχυσε των αντιπάλων του και αναδείχθηκε πρωταθλητής στο τελευταίο πανελλήνιο πρωτάθλημα. Βαθμολογία Αποτελέσματα Αθλητική Ηχώ, Ψηφιακό Αρχείο Εφημερίδα Θεσσαλονίκη, 10 Σεπτεμβρίου 1982, Σελ.16
NGC 7006

Το NGC 7006 ή Caldwell 42 είναι σφαιρωτό σμήνος στον αστερισμό Δελφίν. Βρίσκεται στις παρυφές του Γαλαξία μας και απέχει περίπου 135.000 έτη φωτός από την Γη. Το φαινόμενο μέγεθος του είναι 10,6.

 Δεδομένα για το NGC 7006 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 7006 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 7006 στο Wikimedia Commons
Μάχη του Τρέβια (1799)

Να μην συγχέεται με την Μάχη του Τρέβια (218 π.Χ.)Η Μάχη του Τρέβια διεξήχθη στις 17-19 Ιουνίου 1799, μεταξύ των Ρώσων (μαζί με τους Αυστριακούς) και των Γάλλων (μαζί με τους Πολωνούς), στον ποταμό Τρέβια, κατά την διάρκεια της ιταλικής εκστρατείας του Αλεξάντερ Βασίλεβιτς Σουβόροφ, και είχε ως αποτέλεσμα την ήττα των Γάλλων.

 Πολυμέσα σχετικά με το θέμα Battle of Trebbia (1799) στο Wikimedia Commons Энциклопедический словарь Брокгауза и Ефрона. Статья «Треббия» Реляция А. В. Суворова Павлу I о военных действиях с 24 мая по 10 июня и о сражении при Треббии План битвы при Треббии 1799 года Αρχειοθετήθηκε 2007-09-30 στο Wayback Machine. Картина Александра Коцебу «Битва при Треббии»
Τρέισι Μακ Γκρέιντι

Ο Τρέισι Λαμάρ ΜακΓκρέιντι Τζ. (Tracy Lamar McGrady, Jr, γεννήθηκε 24 Μαΐου 1979) είναι Αμερικανός πρώην καλαθοσφαιριστής και νυν επαγγελματίας παίκτης μπέιζμπολ και αγωνίζεται στους Sugar Land Skeeters. Αγωνιζόταν στις θέσεις του σούτινγκ γκαρντ και του σμολ φόργουορντ. Ήταν δύο φορές πρώτος σκόρερ του NBA.

 1997-2000, Τορόντο Ράπτορς (Toronto Raptors) 2000-2004, Ορλάντο Μάτζικ (Orlando Magic) 2004-2010, Χιούστον Ρόκετς (Houston Rockets) 2010,Νιου Γιορκ Νικς (New York Knicks) 2010-2011,Ντιτρόιτ Πίστονς (Detroit Pistons) 2012-2013, Σαν Αντόνιο Σπερς (S.A Spurs) Έχει επιλεγεί 7 φορές να συμμετάσχει στο NBA All-Star Game 2 φορές πρώτος σκόρερ του πρωταθλήματος Τη σεζόν 2000-2001 ανακηρύχτηκε ως ο πιο βελτιωμένος παίκτης της χρονιάς Επιλέχτηκε 6 φορές μέσα στη καλύτερη 5άδα του ΝΒΑ Εχει κάνει ένα τεραστιο ρεκορ, με τους Χιούστον Ρόκετς (Houston Rockets), ενάντια στους San Antonio Spurs (S.A Spurs) το 2004.13 πόντους σε 33 δευτερόλεπτα Πολυμέσα σχετικά με το θέμα Tracy McGrady στο Wikimedia Commons Η επίσημη ιστοσελίδα του Μακ Γκρέιντι H επίσημη ιστοσελίδα του ΝΒΑ
Μάχη της Αμφιλοχίας

Η Μάχη της Αμφιλοχίας ξεκίνησε το βράδυ της 12ης Ιουλίου του 1944, διήρκησε τουλάχιστον 14 ώρες, συμμετείχαν περίπου 1400 άνδρες της 8ης Μεραρχίας του ΕΛΑΣ ενάντια σε 1200 καλά οχυρωμένους Γερμανούς της 104ης Μεραρχίας Ορεινών Κυνηγών και δυνάμεις της τοπικής Χωροφυλακής, και αποτέλεσε τη μεγαλύτερη τακτική επιχείρηση του ΕΛΑΣ σε όλη τη διάρκεια της Κατοχής, τόσο από πλευράς δυναμικού όσο και από αυτής των επιτευγμάτων.

 Περίπου 340 αντάρτες του 3ου τάγματος του 2/39 συντάγματος του ΕΛΑΣ, με περίπου 1000 άνδρες υποστηρικτικές εφεδρείες τοποθετημένους στους συνδετήριους δρόμους προς Άρτα, Αγρίνιο και Βόνιτσα ξεκίνησαν την επιχείρηση στις 20:00 το βράδυ καταλαμβάνοντας τα Γερμανικά φυλάκια στα όρια της πόλης, ενώ τα μεσάνυχτα ξεκινά η επίθεση για την ολοκληρωτική κατάληψη της πόλης. Οι μάχες κράτησαν μέχρι την άλλη μέρα το μεσημέρι, και διεξαγόνταν κυρίως γύρω από τα κτίρια που είχαν επιτάξει οι Γερμανοί, αφού είχαν αιφνιδιαστεί και δεν είχαν προλάβει να διασκορπιστούν. Τα χαράματα, οι επιτεθέμενοι πυρπόλησαν το κτίριο Χωροφυλακής με το περιεχόμενό του αφότου δέχτηκαν πυροβολισμούς από αυτό, παρότι η Χωροφυλακή είχε συμφωνήσει με τον ΕΛΑΣ να μη συμμετάσχει στη μάχη. Η πλάστιγγα άρχισε να γέρνει υπέρ του ΕΛΑΣ τα ξημερώματα, όταν άρχισαν να εμπλέκονται στη μάχη και οι εφεδρείες. Ο αντάρτες αποχώρησαν χωρίς να έχουν εκκαθαρίσει πλήρως όλους τους θύλακες, επειδή κατά τις 18:00 άρχισαν να συρρέουν Γερμανικές ενισχύσεις, τρία πλοιάρια μέσω θαλάσσης, και τανκ από το Αγρίνιο. Οι απώλειες του ΕΛΑΣ ήταν περίπου το 1/3 της αρχικής δύναμης πυρός. Η νίκη αυτής της μάχης για τους Έλληνες αντιστασιακούς είχε τελικά ως αποτέλεσμα να προστατευτεί η άλλη μεγάλη αντιστασιακή οργάνωση ο ΕΔΕΣ και να μην πραγματοποιηθούν οι σχεδιαζόμενες επίθεσεις εναντίον της. Ως απάντηση οι Γερμανοί σχεδιάσαν τη μεγάλη εκκαθαριστική επιχείρηση Eχίδνα (5 με 31 Αυγούστου) εναντίον της βάσης των ανταρτών του ΕΛΑΣ στον ορεινό όγκο της Ρούμελης, η οποία αν και απέτυχε στον κύριο στόχο της, ευθύνεται για τη θανάτωση περίπου 170 αμάχων και τη μερική ή πλήρη καταστροφή δεκάδων χωριών και κωμοπόλεων. Μάγερ, Χέρμαν Φρανκ (2009). Αιματοβαμμένο Έντελβαϊς. Η 1η Ορεινή Μεραρχία, το 22ο Σώμα Στρατού και η εγκληματική δράση τους στην Ελλάδα, 1943-1944. τόμ. Β΄. Αθήνα: Βιβλιοπωλείον της Εστίας. σελίδες 239–241.
Οργάνη Ροδόπης

Η Οργάνη είναι χωριό του Νόμου Ροδόπης που απέχει 43 χιλιόμετρα οδικώς βορειοανατολικά από την Κομοτηνή, με πληθυσμό 511 κατοίκους. Ανήκει στον Δήμο Αρριανών. Μέχρι το 2010 αποτελούσε κοινότητα με 2.825 κατοίκους, περιλαμβάνοντας τα χωριά Οργάνη (511), Άνω Κάρδαμος (126), Βυρσίνη (403), Δρανιά (170), Καλύβια (84), Κάρδαμος (190), Κάτω Βυρσίνη (173), Κόβαλο (89), Κύμη (403), Μυρτίσκη (433) και Σμιγάδα (243). Η ομώνυμη δημοτική κοινότητα βάσει της απογραφής του 2021 είχε πληθυσμό 1.785 κατοίκων.

 Κάθε καλοκαίρι οργανώνεται από την Κοινότητα της Οργάνης το Πανηγύρι Πάλης με λάδι στην τοποθεσία Αλάντεπε, στο οποίο οι συμμετέχοντες παλαιστές μεταξύ τους παλεύουν αλειμμένοι με λάδι. Η Οργάνη θεωρείται από τις πιο φτωχές περιοχές της Ελλάδος όπου το μέσο φορολογικό-οικογενειακό εισόδημα είναι στα 8.620 ευρώ. Στο χωριό το κύριο εισόδημα είναι η καλλιέργεια καπνού το οποίο σήμερα δεν είναι επικερδές. Πολλοί νέοι στο χωριό αναγκάζονται να μπαρκάρουν στα καράβια ή να μεταναστεύσουν στο εξωτερικό ως εργάτες. Οι απογραφές πληθυσμού μετά τον Β' Παγκόσμιο Πόλεμο είναι: Πρώην Κοινότητα Οργάνης Γυμνάσιο Οργάνης
Πανελλήνιο πρωτάθλημα κωπηλασίας 1983

Το πανελλήνιο πρωτάθλημα κωπηλασίας 1983 διοργανώθηκε στην λίμνη της κυρά Φροσύνης στα Γιάννενα. Πολυνίκης σύλλογος για δεύτερη σερί χρονιά αναδείχθηκε ο Ν.Ο.Θ., με 8 πρώτες νίκες σε σύνολο 28 αγωνισμάτων. Οι απονομές των επάθλων γινόντουσαν μετά το τέλος του κάθε αγωνίσματος.

 οι πρώτοι ανά κατηγορία, όπου δεν αναφέρονται ονόματα αθλητών-ιών δεν υπάρχουν τα ονόματα.τετράκωποι μετά νεανίδων/Ν.Ο.Θ.(Μαρίνου, Κυριακίδου, Βεϊνόγλου, Δήμου, Σακελλαρίδου) διπλό σκιφ νεανίδων/Ν.Ο.Θ.(Μουρατίδης, Κατσούλας, Αργυριάδης, Μιχαϊλίδης, Συμεωνίδης) σκιφ νεανίδων/Ν.Ο.Μ.(Βαμβακίτου) τετράκωποι μετά εφήβων/Ν.Ο.Θ.(Μουρατίδης, Κατσούλας, Αργυριάδης, Μιχαϊλίδης, Συμεωνίδης) διπλό σκιφ εφήβων/Ν.Ο.Ι.(Μηλιώτης, Κόλιας) δίκωποι άνευ εφήβων/Ν.Ο.Θ.(Δράμπας, Τζόγος) σκιφ εφήβων/Ν.Α.Ο. Σαλαμίνας(Παπασωτηρίου) δίκωποι μετά εφήβων/Ν.Ο.Β.Α.(Σταθόπουλος, Αστράς, Βαλσάμης) τετράκωποι άνευ εφήβων/Ν.Ο.Ι.(Ζερβάς, Λιάκος, Μιλιώτης, Θεωδορίκας) δίκοποι γυναικών άνευ/Ν.Ο.Θ. σκιφ γυναικών/Ν.Ο.Μ.(Βαμβακίτου) τετράκωποι μετά γυναικών/Ν.Ο.Θ. διπλό σκιφ γυναικών/Ν.Ο.Ι. σκιφ κορασίδων/Ν.Α.Ο.Κ.Θ.(Κυφωνίδου) διπλό σκιφ παμπαίδων/Ν.Ο.Θ.(Παναγιωτόπουλος, Κυρίζης) σκιφ παμπαίδων/Ν.Ο.Μ.(Χατζιαργυρίου) τετράκωπος μετά παίδων/Ν.Ο.Θ.(Μουρατίδης, Κατσούλας, Αργυριάδης, Μιχαϊλίδης, Δαλάκης) διπλό σκιφ παίδων/Ν.Ο.Μ. δίκωπος άνευ παίδων/Ν.Ο.Ι. σκιφ παίδων/Ν.Α.Ο. Σαλαμίνας τετράκωπος μετά ανδρών/Ν.Ο.Β.Α. διπλό σκιφ ανδρών/Ι.Ο.Θ. δίκωποι άνευ ανδρών/Ν.Ο.Β.Α. σκιφ ανδρών/Όμιλος ερετών(Κοντομανώλης) δίκοποι μετά ανδρών(Ν.Ο. Σαλαμίνας) τετράκωποι άνευ ανδρών(Ι.Ο.Θ.) αθλητική ηχώ http://www.athlitikihxo.gr/showhighlights.php?papercode=141019&imagecode=141019&words=%CE%BA%CF%89%CF%80%CE%B7%CE%BB%CE%B1%CF%83%CE%B9%CE%B1%CF%82 (απαιτείται εγγραφή) http://www.athlitikihxo.gr/showhighlights.php?papercode=141013&imagecode=141013&words=%CE%BA%CF%89%CF%80%CE%B7%CE%BB%CE%B1%CF%83%CE%B9%CE%B1%CF%82 (απαιτείται εγγραφή)
Σοφία Καρλόττα του Βρανδεμβούργου-Μπαϊρόιτ

Η Σοφία Καρλόττα (γερμ. Sophie Charlotte von Brandenburg-Bayreuth, 27 Ιουλίου 1713 - 2 Μαρτίου 1747) από τον Οίκο των Χοεντσόλλερν ήταν κόρη του Μαργράβου του Βρανδεμβούργου-Μπαϊρόιτ και με τον γάμο της έγινε Δούκισσα της Σαξονίας-Βαϊμάρης-Άιζεναχ.

 Η Σοφία Καρλόττα Αλβερτίνα ήταν η δεύτερη κόρη του Γεωργίου Φρειδερίκου Καρόλου του Βρανδεμβούργου-Μπαϊρόιτ και της Δωροθέας, κόρης του Φρειδερίκου Λουδοβίκου του Σλέσβιχ-Χόλσταϊν-Σόντερμπουργκ-Μπεκ. Παντρεύτηκε το 1734 τον Ερνέστο Αύγουστο Α΄ της Σαξονίας-Βαϊμάρης-Άιζεναχ και είχε τέκνα: Κάρολος Αύγουστος Ευγένιος 1735-1736. Ερνέστος Αύγουστος Β΄ 1737-1758, δούκας της Σαξονίας-Βαϊμάρης-Άιζεναχ. Ερνεστίνη 1740-1786, παντρεύτηκε τον Ερνέστο Φρειδερίκο Γ΄ της Σαξονίας-Χιλντμπουργκχάουζεν. Ερνέστος Αδόλφος Φήλιξ 1741-1743. Marek, Miroslav. "Genealogy of the House of Hohenzollern". genealogy.euweb.cz. Retrieved 1 October 2014.[self-published source][better source needed] Brandenburg-Bayreuth line in: Royaltyguide.nl [retrieved 1 October 2014].
Ελληνικά τυπογραφικά συμπλέγματα

Τα ελληνικά τυπογραφικά συμπλέγματα, γνωστά και ως λιγατούρες, είναι συνδυασμοί γραμμάτων του ελληνικού αλφάβητου οι οποίοι χρησιμοποιούνταν κατά την μεσαιωνική περίοδο και μεταφέρθηκαν κατόπιν στην πρώιμη τυπογραφία. Τα συμπλέγματα χρησιμοποιήθηκαν ευρέως στην ελληνική μικρογράμματη γραφή, και υπάρχουν δεκάδες διαφορές αναπαραστάσεις των συνδυασμών γραμμάτων. Κάποια από τα σύμβολα χρησιμοποιούνταν στην θέση συχνών συνδυασμών γραμμάτων όπως για την κατάληξη σε οὖν, και κάποια για αντικατάσταση ολόκληρων λέξεων.

 Κατά την πρώιμη τυπογραφία των έργων στην ελληνική γλώσσα περί το 1500, πολλά από τα συμπλέγματα αυτά υιοθετήθηκαν από παλαιότερα χειρόγραφα. Σημαντικά δείγματα από την περίοδο αυτή προήλθαν από τα σχέδια του Άλδου Μανούτιου στην Βενετία, και του Κλωντ Γκαραμόντ στο Παρίσι ο οποίος δημιούργησε την ιδιαίτερα επιτυχημένη γραμματοσειρά Grecs du roi το 1541. Ωστόσο η χρήση των συμπλεγμάτων άρχισε να μειώνεται κατά τον 17ο και 18ο αιώνα, και μετέπειτα εξαφανίστηκε σχεδόν τελείως. Ανάμεσα στα συμπλέγματα που εξακολουθούν να χρησιμοποιούνται είναι το Ȣ ως ου, το οποίο μοιάζει με λειψό 8 ή με ο που έχει υ στην κορυφή του, καθώς και το ϗ ως και. Το σύμπλεγμα του ου χρησιμοποιείται για καλλιγραφικούς σκοπούς, ενώ το σύμπλεγμα του και ως αντικατάσταση του λατινικού &. Ένα άλλο σύμπλεγμα το οποίο χρησιμοποιούνταν πολύ συχνά κατά το παρελθόν είναι το ως σύμπλεγμα του ο και ς για τον σχηματισμό του τελικού -ος. Το σύμπλεγμα ϛ για το στ, είναι πλέον γνωστό ως στίγμα, και εξακολουθεί να χρησιμοποιείται ως σύμβολο του αριθμού 6, καθώς οπτικά έχει συγχωνευτεί με το αρχαίο γράμμα του δίγαμμα (F) το οποίο αντιστοιχούσε σε αυτόν τον αριθμό. Στο πρότυπο ψηφιακής κωδικοποίησης χαρακτήρων Unicode, ο χαρακτήρας ϗ (και) έχει ενσωματωθεί από την έκδοση 3.0 (1999) του προτύπου στην ελληνική ομάδα χαρακτήρων. Η κεφαλαία μορφή του ως Ϗ προστέθηκε στην έκδοση 5.1 το 2008. Η πεζή και κεφαλαία μορφή του στίγμα (Ϛ ϛ), είναι προορισμένη για αριθμητική χρήση και υπάρχει επίσης στο πρότυπο. Υπάρχουν επίσης χαρακτήρες οι οποίοι προέρχονται από ελληνικά συμπλέγματα αλλά έχουν τοποθετηθεί στην ομάδα χαρακτήρων για τα λατινικά και τα κυριλλικά χωρίς να είναι στην ελληνική ομάδα. Παρόλα αυτά είναι δυνατή η κωδικοποίηση οποιουδήποτε συμπλέγματος είτε μέσω δημιουργίας νέων γραμματοσειρών, είτε μέσω του συμβατού με το Unicode προτύπου OpenType, είτε με απλούστερες αλλά μη τυποποιημένες μεθόδους όπως κωδικοποίηση του κάθε συμβόλου ξεχωριστά.
Θέλτα Βίγο Β

Η Ρεάλ Κλουμπ Θέλτα ντε Βίγο, Σ.Α.Ν. «Β» (Real Club Celta de Vigo, S.A.D. "B") είναι ισπανικός ποδοσφαιρικός σύλλογος με έδρα το Βίγο της Ποντεβέρδα, στην αυτόνομη κοινότητα της Γαλικίας. Ιδρύθηκε το 1927, είναι η δεύτερη ομάδα της Θέλτα Βίγο και συμμετέχει σήμερα στη Σεγούντα Ντιβισιόν Β. Παίζει τους εντός έδρας αγώνες της στο Μουνιθιπάλ ντε Μπαρέιρο, χωρητικότητας 4.500 θέσεων.

 Το 1927, ιδρύθηκε η Σπορτ Κλουμπ Τουρίστα (Sport Club Turista), που μετονομάστηκε σε Κλουμπ Τουρίστα (Club Turista) εννέα χρόνια αργότερα. Το 1988, προβλεπόταν μία συγχώνευση με τη Γκραν Πένια ΦΚ, αλλά τελικά η Τουρίστα απορροφήθηκε από τη Θέλτα Βίγο και μετονομάστηκε Θέλτα Τουρίστα (Celta Turista). Η Γκραν Πένια συνέχισε να αγωνίζεται τις επόμενες δεκαετίες ως ανεξάρτητος σύλλογος. Στην πρώτη σεζόν επαγγελματικού ποδοσφαίρου, η Θέλτα Τουρίστα αγωνίστηκε στην Περιφερειακή Κατηγορία, τερματίζοντας στην πρώτη θέση με 57 πόντους. Αγωνίστηκε για πρώτη φορά στη Σεγούντα Ντιβισιόν Β τη σεζόν 1992-93, όπου υποβιβάστηκε την επόμενη σεζόν. Το 1996, για να συμμορφωθεί με τους νέους κανονισμούς της Βασιλικής Ισπανικής Ομοσπονδίας Ποδοσφαίρου, ο σύλλογος άλλαξε την ονομασία του σε Θέλτα Βίγο Β (Celta de Vigo Β). Σπορτ Κλουμπ Τουρίστα (1927-1936) Κλουμπ Τουρίστα (1936-1988) Θέλτα Τουρίστα (1988-1996) Θέλτα Βίγο Β (1996-) Τερθέρα Ντιβισιόν: 1957-58, 1999-2000, 2000-01 Κύπελλο Βασιλικής Ισπανικής Ομοσπονδίας Ποδοσφαίρου: 2001-02 Επίσημος ιστότοπος Θέλτα Βίγο Προφίλ ομάδας στο Futbolme (Ισπανικά)
Πατρίκ Μπαρύλ

Ο Πατρίκ Μπαρύλ, γεννημένος στις 2 Οκτωβρίου 1977 στην Ορλεάν της Γαλλίας, είναι πρώην Γάλλος ποδοσφαιριστής, ο οποίος αγωνιζόταν στην θέση του αμυντικού. Από το 2012, εργάζεται ως σκάουτερ για λογαριασμό της ΡΚ Λανς.

 Ξεκίνησε την ενασχόλησή του με το ποδόσφαιρο από τα τμήματα υποδομής της Πουατιέ ΦΚ. Καθώς το ταλέντο του είχε εντοπιστεί, το 1994, εντάχθηκε στα τμήματα υποδομής της ΑΣ Κάννες. Το 1999, μεταγράφηκε στην ΡΚ Λανς, με την οποία και αγωνίστηκε για πρώτη φορά στο Κύπελλο ΟΥΕΦΑ. Έχοντας παραχωρηθεί ως δανεικός στην ΟΖΚ Νις στην διάρκεια της σεζόν 2002-2003, ήταν, τελικώς, για λογαριασμό της τελευταίας που αποχώρησε από την Λανς το 2007. Αγωνιζόμενος ελάχιστα και σύντομα ευρισκόμενος να αγωνίζεται με την δεύτερη ομάδα του συλλόγου, ο Μπαρύλ υποχρεώθηκε να ξεκινήσει την αναζήτηση νέας ομάδας. Το 2009, υπέγραψε συμβόλαιο συνεργασίας με την βελγική ΡΦΚ Τουρναί, όπου και αγωνίστηκε για δύο σεζόν προτού αποσυρθεί από την ενεργό δράση. Συνολικά, πραγματοποίησε 157 συμμετοχές στην Λιγκ 1 και 23 συμμετοχές στην Λιγκ 2. Αγωνίστηκε, επίσης, σε 14 αναμετρήσεις για το Κύπελλο ΟΥΕΦΑ και 5 αναμετρήσεις για το Κύπελλο Ιντερτότο. Κύπελλο Ιντερτότο (2) Νικητής : 2005, 2007Κύπελλο Γκαμπαρντελά (1) Νικητής : 1995 (Γαλλικά) «Προφίλ του Πατρίκ Μπαρύλ». footballdatabase.eu.
Ζακ Τατί

Ο Ζακ Τατί (γαλλικά: Jacques Tati, 9 Οκτωβρίου 1907 - 4 Νοεμβρίου 1982) ήταν Γάλλος σκηνοθέτης και κωμικός ηθοποιός του θεάτρου και του κινηματογράφου. Γεννήθηκε ως Ζακ Τάτισεφ από Ρώσο πατέρα και Ολλανδέζα μητέρα στο Παρίσι. Σήμερα θεωρείται από τους πρωτοπόρους του σύγχρονου κινηματογράφου.

 Ο Τατί γύρισε συνολικά μόνο έξι μεγάλες ταινίες, σε πέντε από τις οποίες παίζει το ρόλο του Κυρίου Ιλό (Monsieur Hulot). Η μεγαλύτερη επιτυχία του θεωρείται η ταινία Ο θείος μου στη οποία ο Κύριος Ιλό είναι ο αγαθός συμπέθερος σε μια οικογένεια βιομηχάνων. Σε μια κοινωνία παριστάνει το άτομο μιας παλαιάς εποχής και η άγνοιά του των νέων συνθηκών κρίνει με πολύ χιούμορ τις νέες καταστάσεις. Η ταινία ενεργεί ως συμπαραδηλούμενη κριτική προς την αναπτυσσόμενη μοντερνιστική αρχιτεκτονική που στα τέλη τις δεκαετίας του 1950 αποτελούσε την προδιαγεγραμμένη δομική σύνθεση των προαστίων του Παρισιού. Έχει συνεπώς υποτεθεί ότι η ταινία είναι και μια μεταφορική αντίδραση στη σχολή του γλωσσολογικού δομισμού, που εκείνη την εποχή γνώριζε μεγάλη άνθηση χωρίς να διασπά του σημαινόμενο του γέλιου, όσο θα ήθελε ο Τατί. Η μεγάλη επιτυχία τον παροτρύνει στην ταινία Playtime που περιγράφει τη ζωή στο Παρίσι του μέλλοντος. Όλα είναι πλέον σύγχρονα και ανώνυμα. Η κοινωνική κριτική υπερτερεί και τα αστεία είναι ελάχιστα. Σήμερα αυτή η ταινία θεωρείται από ειδικούς η καλύτερη ταινία του Τατί, αν και μνημονεύεται συνήθως μόνο για την άριστη σκηνοθεσία της (και όχι για κοινωνικούς λόγους). Η κοινωνική κριτική άλλωστε διέφευγε από το μεταστρουκτουραλιστικό μοντέλο του 1960, το οποίο καταστρατηγούσε την κλασσική μαρξιστική θεωρία του κοινωνικού προτσές (Prozess) και συνήγαγε στην εξωιστορική αποκείμενη συνείδηση του προαλλοτριωμένου υποκειμένου. Κατά τον γνωστό κριτικό Ντίκι, αυτό το σημείο αποτελεί και την αφομοίωση του νιτσεϊκού στοιχείου από τον Τατί δίνοντας μια ξεχωριστή οντότητα στο μη-είναι της "αποδομημένης επαρχίας". Είναι λοιπόν ξεκάθαρο ότι πρόκειται για ένα έργο που κηρύσσει όχι μόνο την προνεοτερικότητα αλλά και αυτό που η σύγχρονη αποδόμηση στην αρχιτεκτονική ερμηνεύει ως αστική έξοδο. Το τελευταίο του μεγάλο έργο ήταν η πολύ κωμική ταινία Ο κύριος Ιλό στο χάος της κυκλοφορίας. Ο πρωταγωνιστής Ιλό είναι ένας βιομηχανικός σχεδιαστής που δουλεύει για μια εταιρία οχημάτων, και κατά την διάρκεια της οργάνωσης μιας έκθεσης κάποια πράγματα πάνε στραβά. Η μεγάλη επιτυχία όμως δεν κάλυψε τα χρέη της προηγούμενης. Ζακ Τατί στην IMDb (Αγγλικά) Playtime.com.gr Αρχειοθετήθηκε 2007-09-18 στο Wayback Machine. Kathimerini.gr "Ο γελοιογράφος των μοντέρνων καιρών, Ζακ Τατί" Tovima.gr "Το φαινόμενο Ζακ Τατί" Naftemporiki.gr για την ταινια "Playtime"
Βασίλης Μπορμπόκης

Ο Βασίλης Μπορμπόκης (Σέρρες, 10 Φεβρουαρίου 1969) είναι Έλληνας παλαίμαχος διεθνής ποδοσφαιριστής και νυν προπονητής, ο οποίος αγωνίστηκε στην Ελλάδα και στην Αγγλία κατά τη διάρκεια των δεκαετιών του 1990 και 2000, κυρίως ως αμυντικός. Είναι ο μικρότερος αδερφός του επίσης παλαίμαχου διεθνούς ποδοσφαιριστή Στέφανου Μπορμπόκη.

 Ξεκίνησε την καριέρα του στον Απόλλωνα Καλαμαριάς, στον οποίο αγωνίστηκε από το 1987 μέχρι το 1993, όταν και πήρε μεταγραφή στην τότε πρωταθλήτρια Ελλάδας, ΑΕΚ, όπου αγωνίστηκε μέχρι το 1997 πανηγυρίζοντας ένα πρωτάθλημα, δύο κύπελλα και ένα Σούπερ καπ. Το 1997 πήρε μεταγραφή για τη Σέφιλντ Γιουνάιτεντ που αγωνιζόταν τότε στην Τσάμπιονσιπ και έγινε ένας από τους πρώτους Έλληνες που αγωνίστηκαν στην Αγγλία. Στη Σέφιλντ έμεινε για δύο περιόδους συμπληρώνοντας 55 συμμετοχές και πετυχαίνοντας 4 γκολ, με σημαντικότερη στιγμή του εκεί τη συμμετοχή του στα ημιτελικά του κυπέλλου Αγγλίας το 1998 απέναντι στην Νιούκαστλ. Στον ημιτελικό αυτόν βρέθηκε αντιμέτωπος με έναν ακόμα Έλληνα που αγωνιζόταν στην Αγγλία, τον Νίκο Νταμπίζα που τότε αγωνιζόταν στη Νιούκαστλ. Το 1999 μεταγράφηκε στην Ντέρμπι Κάουντι που αγωνιζόταν στην Πρέμιερ Λιγκ, καταφέρνοντας να αγωνιστεί στην κορυφαία κατηγορία της Αγγλίας. Στην Ντέρμπι παρέμεινε για έναν χρόνο, όπου αγωνίστηκε σε 16 αγώνες πετυχαίνοντας και ένα γκολ σε αγώνα για το Λιγκ Καπ με αντίπαλο τη Σουόνσι, έχασε όμως τη θέση του βασικού έπειτα από έναν τραυματισμό στο σαγόνι και τον Δεκέμβριο του 2000 επέστρεψε στην Ελλάδα για τον ΠΑΟΚ.Στον ΠΑΟΚ αγωνίστηκε για δύο περιόδους κατακτώντας στο διάστημα αυτό ένα κύπελλο. Το καλοκαίρι του 2002 επέστρεψε στην ΑΕΚ όπου παρέμεινε δύο χρονιές, διάστημα κατά το οποίο αγωνίστηκε επτά φορές στο Champions League, τρεις στην καλή πορεία της περιόδου 2003-03 και άλλες τέσσερις στη διάρκεια της περιόδου 2003-04.Την περίοδο 2004-05 ο Μπορμπόκης αγωνίστηκε στην Κύπρο με την Ανόρθωση, με την οποία κατέκτησε το πρωτάθλημα της Κύπρου, αν και είχε εξαιρετικά μικρή παρουσία. Ο Μπορμπόκης έχει αγωνιστεί δύο φορές με την Εθνική Ελλάδας κατά τη διάρκεια του 1998. Το 2009 ανέλαβε υπεύθυνος σκάουτινγκ της ΑΕΚ και τέσσερα χρόνια αργότερα, το 2013 καθήκοντα βοηθού προπονητή στην ΑΕΚ, όντας ο άμεσος συνεργάτης του άλλοτε συμπαίκτη του στον σύλλογο Τραϊανού Δέλλα, παραμένοντας στο πλευρό του σε ολόκληρο το διάστημα της θητείας του στους "κιτρινόμαυρους". Με την παραίτηση του τελευταίου τον Οκτώβριο του 2015 αποχώρησε και ο ίδιος, ακολουθώντας τον στον Ατρόμητο Αθηνών, ξανά ως βοηθός του. Πρωτάθλημα Ελλάδας (1 Τίτλος): 1994 Κύπελλο Ελλάδας (2 Τίτλοι): 1996, 1997 Super Cup Ελλάδας (1 Τίτλος): 1996 Κύπελλο Ελλάδας (1 Τίτλος): 2001 Βασίλης Μπορμπόκης, Αφιέρωμα στο archive.sport.gr Η καριέρα του Βασίλη Μπορμπόκη στο national-football-teams Το προφίλ του Βασίλη Μπορμπόκη στο transfermarkt
Διμεθυλοβηρύλλιο

Το διμεθυλοβηρύλλιο είναι ένα οργανομεταλλικό αντιδραστήριο με σύντομο συντακτικό τύπο CH3BeCH3. Η ονομασία του προκύπτει αν η ένωση θεωρηθεί ένωση βηρύλλιου και δύο (2) μεθυλίων (CH3), ανά μόριο.

 1. Το διμεθυλοβηρύλλιο παράγεται με επίδραση διχλωριούχου βηρυλλίου (BeCl2) σε μεθυλομαγνησιοαλογονίδιο (CH3MgX), συνήθως παρουσία άνυδρου διαιθυλαιθέρα: 2. Εναλλακτικά μπορεί να παραχθεί με επίδραση μεθυλολίθιου σε διχλωριούχο βηρύλλιο: SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999 «Ασκήσεις και προβλήματα Οργανικής Χημείας» Ν. Α. Πετάση 1982 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση, Θεσσαλονίκη 1991 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
Ταξιάρχης Γρεβενών

Ο Ταξιάρχης Γρεβενών είναι χωριό του νομού Γρεβενών, πλησίον της παλαιάς εθνικής οδού Κοζάνης Γρεβενών, σε υψόμετρο 640μ. Το χωριό έφερε αρχικά την σλαβική ονομασία Κουσκό, επίσης Κοσικό ή Κοχισκό και μετονομάστηκε σε Ταξιάρχης το 1925. Φέρεται ότι πήρε την ονομασία του από την παρακείμενη μονή των Ταξιαρχών Μιχαήλ και Γαβριήλ, βάσει θρύλου.

 Η Μονή Παμμεγίστων Ταξιαρχών χτισμένη περί το 1833, σύμφωνα με εντοιχισμένη πλάκα βρίσκεται δυτικά και σε κοντινή απόσταση από το χωριό. Βάσει γραπτής μαρτυρίας (κατάστιχου) που βρέθηκε στην μονή υφίστανται στοιχεία για την οικονομία της εποχής, τις εμπορικές συναλλαγές, τις τιμές υλικών και τις χρησιμοποιούμενες μονάδες μέτρησης. Πιθανολογείται η ύπαρξη ναΐσκου (μικρομονάστηρο) πριν την ολοκλήρωση της μονής σε προγενέστερες ημερομηνίες που εξελίχθηκε σταδιακά σε πλήρη μονή χάρη σε δωρεές Ο Αθλητικός Σύλλογος Ταξιάρχη ιδρύθηκε το 1975 από κατοίκους της τοπικής κοινότητας Ταξιάρχη. Σύμφωνα με τα αρχεία του συλλόγου (φύλλα αγώνος, φωτογραφίες κ.α.) η ομάδα αγωνιζόταν στα τοπικά πρωταθλήματα ανελλιπώς μέχρι τις αρχές της δεκαετίας του 1990. Μία από τις αιτίες αδρανοποίησης της ομάδας ήταν πως σύλλογος αγωνιζόταν πάντοτε σε γειτονικά γήπεδα και κατέστη αδύνατον εκείνη την εποχή να αποκτήσει την δική του έδρα. Σημαντική προσωπικότητα του συλλόγου ο προπονητής Γιώργος Ζαρίντας, πρώην τερματοφύλακας του Α.Ο. Τρίκαλα στην Α' Εθνική και προπονητής της ομάδας του Πυρσού Γρεβενών που αγωνίστηκε στην Β' Εθνική. Στις αρχές του 2000 ξεκίνησαν οι εργασίες κατασκευής γηπέδου, όμως το γήπεδο δεν ολοκληρώθηκε ποτέ. Το 2002 ο σύλλογος επαναδραστηριοποιήθηκε και αγωνίστηκε στην Γ' κατηγορία της Ε.Π.Σ. Γρεβενών. Όμως σύντομα μετά και την ολοκλήρωση του πρωταθλήματος 2003-04 η ομάδα σταμάτησε να συμμετέχει στα πρωταθλήματα της Ε.Π.Σ. Γρεβενών. Για τα επόμενα 11 χρόνια η ομάδα αγωνιζόταν μόνο στα τοπικά ποδοσφαιρικά τουρνουά παίδων και νέων του Δήμου Ηρακλεωτών. Το 2015 η νεολαία της τοπικής κοινότητας Ταξιάρχη πήρε την πρωτοβουλία να επαναδραστηριοποιήσει τον σύλλογο και έκτοτε αγωνίζεται ανελλιπώς στην Β' κατηγορία της Ε.Π.Σ. Γρεβενών. Την περίοδο 2015-16 η ομάδα κατέκτησε την 5η θέση στο πρωτάθλημα της Β' κατηγορίας. Την περίοδο 2016-17 η ομάδα κατέκτησε την 3η θέση στο πρωτάθλημα και για τον θεσμό του κυπέλλου έφτασε στα ημιτελικά της διοργάνωσης. Επίσης η ομάδα συμμετείχε με εθελοντές στην διοργάνωση του παγκόσμιου πρωταθλήματος enduro gp από τον Μ.Ο.Γ. (Μοτοσυκλετικός Όμιλος Γρεβενών) και της απονεμήθηκε τιμητική πλακέτα για την προσφορά της. Το πρώτο έμβλημα της ομάδας ήταν ένα τριφύλλι. Το 2015 άλλαξε και στην θέση του μπήκαν τα αρχικά γράμματα της ονομασίας του συλλόγου. Στο καινούριο σήμα επίσης προστέθηκαν 3 φύλλα καπνού γιατί οι κάτοικοι του Ταξιάρχη ως επί το πλείστον είναι καπνοπαραγωγοί. «Ζαγορίτες έμποροι και η προσφορά τους στο χωριό Ταξιάρχης κατά την Τουρκοκρατία». Αρχειοθετήθηκε από το πρωτότυπο στις 22 Φεβρουαρίου 2017. Ανακτήθηκε στις 28 Δεκεμβρίου 2017.
Παρασκευή φαγητού

Η παρασκευή φαγητού είναι η επεξεργασία των ωμών τροφίμων ώστε να ληφθεί ένα γαστρονομικό πιάτο κατάλληλο, υγιεινό και γευστικό για τον άνθρωπο.Πρόκειται για τέχνη και εφαρμοσμένη επιστήμη, που περιλαμβάνει αλλά δεν περιορίζεται σε μαγείρεμα. Γενικά, τα τρόφιμα δεν πρέπει να τρώγονται ωμά, επειδή η ωμοφαγία εγκυμονεί κινδύνους για τροφική δηλητηρίαση από επιβλαβή βακτήρια, ιούς, παράσιτα ή τοξίνες.

 Τέχνη – είναι τέχνη, μια από τις τέχνες, είναι μια δημιουργική προσπάθεια ή πειθαρχία. Μαγειρική τέχνη – η τέχνη της προετοιμασίας και μαγειρέματος φαγητών. Δεξιότητα – επίκτητη ικανότητα που αποδίδει προκαθορισμένα αποτελέσματα με την ελάχιστη δαπάνη χρόνου και ενέργειας. Προετοιμασία γεύματος – η διαδικασία του σχεδιασμού γευμάτων. Σεφ – επαγγελματίας μάγειρας. Πρόκειται για τον εξειδικευμένο και επιδέξιο επαγγελματία που εγγυάται καλή παρασκευή φαγητού. Μάγειρας - Οποιοσδήποτε μαγειρεύει βιοποριστικά. Μαγειρική – η προετοιμασία των τροφίμων για το φαγητό. Περιλαμβάνει ένα ευρύ φάσμα μεθόδων, εργαλείων και συνδυασμούς συστατικών για βελτίωση της γεύσης ή της δεκτικότητας της τροφής. Γενικά απαιτεί επιλογή, μέτρηση ή ζύγιση και συνδυασμό των συστατικών με επιλεγμένο τροπο. Κουζίνα – παραδοσιακές συνταγές και τεχνικές μαγειρέματος που συνδέονται με έναν τόπο και την κουλτούρα του. Τα συστατικά της κουζίνας επιλέγονται με βάση τη διαθεσιμότητά τους ανά τόπο και περιφέρεια. Ψήσιμο – είναι το μαγείρεμα του φαγητού με θέρμανση σε φούρνο. Μικροφούρνισμα – ψήσιμο ευαίσθητων φουρνισμάτων, όπως τα πτι φουρ, σε χαμηλή θερμοκρασία. Βράσιμο – μαγείρεμα με θέρμανση σε νερό που βράζει, συνήθως σε κατσαρόλα. Μαγείρεμα υπό πίεση – σε χύτρα ταχύτητας. Σιγοβράσιμο – τα ευαίσθητα τρόφιμα μαγειρεύονται σε καυτά υγρά που διατηρούνται σε θερμοκρασία μικρότερη από το σημείο βρασμού του νερού, σε κατσαρόλα. Σε ατμό – μαγείρεμα των τροφίμων με διοχέτευση θερμότητας μέσω ατμού. Στιφάδο, γιαχνί ή ραγού – το φαγητό είναι μαγειρεμένο σε υγρό, σούπα ή ζωμό και σερβίρεται στην προκύπτουσα σάλτσα. Μπλανσάρισμα Στη σχάρα ή στο γκριλ - μαγείρεμα με διοχέτευση θερμότητας στην κάτω επιφάνεια των τροφίμων. Τηγάνισμα – μαγείρεμα των τροφίμων σε λάδι ή άλλο λίπος, συνήθως σε τηγάνι. Βαθύ τηγάνισμα – τηγάνισμα με βύθιση των τροφίμων σε καυτό λάδι ή λίπος, συνήθως σε φριτέζα. Πανάρισμα. Σε φούρνο μικροκυμάτων – με διοχέτευση θερμότητας από μικροκύματα. Κάπνισμα – είναι τεχνική για αρωμάτισμα, μαγείρεμα, και διατήρηση των τροφίμων, με έκθεση σε καπνό από την καύση ξύλων. Ράντισμα ή πασπάλισμα Κοπή Σε κύβους –κοπή σε κύβους Τρίψιμο – Ψιλό κόψιμο –κοπή σε ψιλοκομμένα τεμαχίδια. Κιμαδοποίηση Ψεφλούδισμα Ξύσιμο - για λήψη ξυσμάτων Ζύμωμα Άλεση Μίξη - ανάμειξη των συστατικών Συνδυασμός , ομογενοποίηση των συστατικών σε μπλέντερ. Κενή Πλήρωσης – Βιβλίο μαγειρικής ή τσελεμεντές Ζυγός Φούρνος Κουζίνα
Περίπτερο

Περίπτερο ονομάζεται μικρό κτίσμα, το οποίο χρησιμεύει είτε απλώς για επίδειξη προϊόντων (περίπτερο σε εκθέσεις) ή ως μικροκατάστημα, σε ειδικά αδειοδοτημένο από τις τοπικές αρχές, χώρο του πεζοδρομίου. Η λέξη είναι σε χρήση από την αρχαιότητα, ως επίθετο στον περίπτερο ναό (ναός ο οποίος περιβάλλεται από κίονες σε όλες τις πλευρές του).

 Στις εκθέσεις, «περίπτερα» ονομάζονται οι χώροι έκθεσης και προώθησης προϊόντων. Αν είναι μεγάλα περίπτερα, μπορεί να είναι ανεξάρτητα κτίσματα· συνήθως είναι μικροί χώροι, ανοικτοί από τη μια πλευρά, ώστε να μπορεί να μπαίνει με ευκολία μεγάλος αριθμός επισκεπτών. Στην Ελλάδα τα περίπτερα βρίσκονται συνήθως σε πλατείες ή κοντά στον δρόμο, ως ανεξάρτητα κτίσματα, συνήθως από ξύλο. Οι ιδιοκτήτες τους («περιπτεριούχοι», ή «περιπτεράδες») πωλούν μια μεγάλη ποικιλία αντικειμένων, με κύρια προϊόντα: εφημερίδες, τσιγάρα και περιοδικά. Δίπλα στα περίπτερα τοποθετούνται συνήθως ψυγεία για χυμούς, αεριούχα ποτά, εμφιαλωμένο νερό ή και γάλα, αλλά και καταψύκτες για παγωτό (ψυγεία παγωτού). Εκατοντάδες άλλα προϊόντα μπορούν να βρεθούν στις προθήκες ενός περιπτέρου προς εξυπηρέτηση του κοινού, κυρίως σε ώρες που τα υπόλοιπα εξειδικευμένα καταστήματα είναι κλειστά. Έτσι ανάλογα με τη φαντασία του διαχειριστή του περιπτέρου, σε συνάρτηση με την τοποθεσία που αυτό βρίσκεται και τις εκτιμώμενες ανάγκες των δυνητικών πελατών του, μπορεί κανείς να βρει διάφορα είδη όπως προφυλακτικά, χαρτομάνδηλα, διάφορα σνακ, ξηρούς καρπούς, σπίρτα, αναπτήρες, προϊόντα καπνού, τηλεκάρτες προπληρωμένου χρόνου σταθερής και κινητής τηλεφωνίας, καραμέλες, μαστίχες, σοκολάτες και πολλά άλλα. Η ιστορία του Περιπτέρου _ ΕΛΛΑΣ Εσύ ξέρεις ποια είναι η ιστορία των περιπτέρων; - Parallaxi Magazine. Η ιστορία του ελληνικού περιπτέρου, ναι, ως θεσμού! _ LiFO.
Κύπελλο Κύπρου ποδοσφαίρου ανδρών 1936-37

Το Κύπελλο Κύπρου 1936-37 ήταν η 3η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1936-37. Νικητής ήταν ο ΑΠΟΕΛ για πρώτη φορά στην ιστορία του.

 Στο κύπελλο Κύπρου 1936-37 συμμετείχαν οι 7 ομάδες του πρωταθλήματος Α΄ κατηγορίας 1936-37. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας. Στον τελικό προκρίθηκαν ο ΑΠΟΕΛ και η Ένωσις Νέων Τραστ. Ο τελικός διεξήχθη στις 28 Φεβρουαρίου 1937 στο Παλιό Γ.Σ.Π. (κοινή έδρα των δύο ομάδων) στη Λευκωσία. Νικητής ήταν ο ΑΠΟΕΛ με σκορ 2-1.Διαιτητής: Αρθούρος Σκιαδάς ΑΠΟΕΛ: Γιώργος Μουσκής, Χρυσόστομος Ιωαννίδης «Πάκκος», Ευγενής Σαμουήλ, Νικολής Κυριακίδης, Κόκης Ρωσίδης, Σπύρος Πέτσας, Γιώργος Αβρααμίδης «Μίρης», Τάκης Σωκράτους «Ζέτας», Σωκράτης Γαβριηλίδης, Γιώργος Λαμπερτίδης, Λυκούργος Αρχοντίδης Τραστ: Αντρέας Τράντας, Τάκης Κουλουμάς, Χαμπής Φιλίππου, Σοφοκλής Ορουντιώτης, Αράμ Τσατιρτσιάν, Βότσης Χριστοδουλίδης, Τάκης Τσίγκης, Φένεκ Βενσάν, Τάκης Ταλιαδώρος, Ακόπ Τσατιρτσιάν, Νίκος Τήλλυρος Σκόρερ: 44΄ 0-1 Φένεκ Βενσάν, 47΄ 1-1 Λυκούργος Αρχοντίδης, 80΄ 2-1 Γιώργος Αβρααμίδης «Μίρης» «1936/37 Cyprus Cup». RSSSF. 24 Αυγούστου 2017. Ανακτήθηκε στις 25 Αυγούστου 2017. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 33. ISBN 9963-8720-1-8. Μελετίου, Γιώργος (2011). Κυπριακό ποδόσφαιρο 1900-1960. Λευκωσία: Power Publishing. σελίδες 74, 284. ISBN 978-9963-688-87-6. Κύπελλο Κύπρου (ποδόσφαιρο ανδρών) Α΄ κατηγορία ποδοσφαίρου ανδρών Κύπρου 1936-37
Σμύρνιον το μελανοσέλινον

Το Σμύρνιον το μελανοσέλινον (Smyrnium olusatrum), κοινή ονομασία Αγριοσέλινο ή Σμυρνιά, είναι ένα καλλιεργούμενο ανθοφόρο φυτό, που ανήκει στην οικογένεια των Απιίδων (Apiaceae) ή Σκιαδοφόρων (Umbelliferae). Επίσης, είναι γνωστό ως Αλεξάντερς, alisanders, μαϊντανός αλόγου και smyrnium. Ήταν γνωστό στον Θεόφραστο (9.1) και τον Πλίνιο τον Πρεσβύτερο (N. H. 19.48).

 Αυτά τα σωματώδη φυτά αναπτύσσονται σε ύψος 150 εκ. (59 in), με ένα συμπαγές στέλεχος το οποίο με τα χρόνια γίνεται κοίλο και αυλωτό. Τα φύλλα είναι σκέτα οδοντωτά, τα τρισχιδή διαιρούμενα τμήματα χωρίζουν τα τμήματα επίπεδα, όχι σαρκώδη.Το Αγριοσέλινο είναι ενδημικό στη Λεκάνη της Μεσογείου, αλλά είναι σε θέση να ευδοκιμήσει βορειότερα. Τα άνθη του είναι χρώματος κίτρινο-πράσινου και σχηματίζουν σκιάδια, και οι καρποί του είναι μαύροι. Ανθίζει από τον Απρίλιο έως τον Ιούνιο. Γευστικά, το Αγριοσέλινο βρίσκεται ενδιάμεσα μεταξύ σέλινου και μαϊντανού. Παλαιότερα, χρησιμοποιείτο σε πολλά πιάτα, είτε ζεματισμένο είτε όχι, αλλά τώρα έχει αντικατασταθεί από το σέλινο. Τώρα έχει σχεδόν ξεχαστεί ως πηγή τροφής αν και εξακολουθεί να φύεται άγριο, σε πολλά μέρη της Ευρώπης συμπεριλαμβανομένης της Βρετανίας. Είναι σύνηθες μεταξύ των τοποθεσιών των Μεσαιωνικών κήπων των μονών. Αυτό το υψηλό φυτό, φύεται στα μονοπάτια των γκρεμών και είναι το πρώτο πράσινο παραθαλάσσιο τοπίο του έτους. Οι Ρωμαίοι το έφεραν μαζί τους για τρώνε τα φύλλα, τους μίσχους, τις ρίζες και τους ανθοφόρους οφθαλμούς του.Τα Αγριοσέλινο είναι μια πηγή τροφής η οποία εκτιμάται πολύ από τα άλογα. Ευρέως διασκορπισμένο στην Αγγλία και την Ιρλανδία. Συνηθισμένο σε εδάφη αποβλήτων και τις άκρες των αγρών, ειδικά πλησίον των ακτών. Στις Κομητείες Down, Antrim, Londonderry και σε ολόκληρη την Ιρλανδία. Παραπομπές σημειώσεων
6η Συμφωνία (Μπετόβεν)

Η 6η Συμφωνία σε Φα μείζονα, Op. 68 (γερμανικά: Sinfonie Nr. 6 F-Dur op. 68), γνωστή και ως Ποιμενική (Pastoral-Sinfonie), είναι μία συμφωνία του Λούντβιχ βαν Μπετόβεν, που ολοκληρώθηκε το 1808. Πρόκειται για ένα από τα λίγα έργα του Μπετόβεν που περιέχουν προγραμματική μουσική. Η Συμφωνία παρουσιάστηκε για πρώτη στις 22 Δεκεμβρίου του 1808, σε ένα κονσέρτο που διήρκεσε 4 ώρες, στο Theater an der Wien, της Βιέννης.

 Ο Μπετόβεν υπήρξε ένας λάτρης της φύσης, ο οποίος πέρναγε αρκετή ώρα της μέρας του σε περιπάτους στην εξοχή. Πολλές φορές έφευγε από τη Βιέννη για να εργαστεί στην εξοχή. Οι πρώτες του σημειώσεις για την Ποιμενική βρέθηκαν το 1802. Η σύνθεσή της έγινε ταυτόχρονα με μία από τις γνωστότερες και πιο θυελλώδεις συμφωνίες του, την 5η. Και οι δύο παρουσιάστηκαν την ίδια μέρα, στο θέατρο της Βιέννης, στις 22 Δεκεμβρίου το 1808. Ο συνθέτης είπε για την 6η Συμφωνία ότι «είναι περισσότερη εκφραστική από τη ζωγραφική». Η συμφωνία γράφτηκε για τα ακόλουθα όργανα: Η 6η Συμφωνία αποτελείται από πέντε μέρη: Erwachen heiterer Empfindungen bei der Ankunft auf dem Lande: Allegro ma non troppo - 2/4 Szene am Bach: Andante molto mosso - 12/8 (Σι ύφεση μείζονα) Lustiges Zusammensein der Landleute: Allegro - 3/4 (Φα μείζονα) Gewitter, Sturm: Allegro (Φα μείζονα) Hirtengesang. Frohe und dankbare Gefühle nach dem Sturm: Allegretto - 6/8 (Φα μείζονα) Antony Hopkins, The Nine Symphonies of Beethoven (Scolar Press, 1981, ISBN 1-85928-246-6). David Wyn Jones, Beethoven: Pastoral Symphony (Cambridge University Press, 1995, ISBN 0-521-45684-3). Τσαρλς Ρόζεν, The Classical Style (2nd edition 1997, W.W. Norton & Company, New York, ISBN 0-393-31712-9). Sixth and Seventh Symphonies (Dover Publications, Inc., 1976, ISBN 0-486-23379-0). Interview with Christoph Eschenbach
Σαρκόγυπας

Ο Σαρκόγυπας (Sarcogyps calvus) είναι πολύ σπάνιο είδος γύπα της οικογένειας των Αετίδων. Ζει σε ολόκληρη σχεδόν την χερσόνησο της Ινδίας καθώς και σε τμήματα της νοτιοανατολικής Ασίας.

 Ο σαρκόγυπας είναι ένας μεσαίου μεγέθους γύπας, με 76-86 εκ. μήκος,3,5-6,3 κιλά βάρος και 1,99-2,6 μέτρα άνοιγμα φτερούγων. Το κεφάλι του είναι σχεδόν φαλακρό με: κόκκινο βαθύ χρώμα στα ενήλικα ενώ στα ανήλικα είναι πιο χλωμό. Έχει μαύρο φτέρωμα με λευκό μπάλωμα στο στέρνο. Τα ερετικά είναι πιο ανοιχτόχρωμα από το υπόλοιπο φτέρωμα. Τα φύλα ξεχωρίζουν από την ίριδα των ματιών τους: τα αρσενικά έχουν χλωμότερη, υπόλευκη ίριδα, ενώ τα θηλυκά έχουν σκούρα καφέ. Ο σαρκόγυπας ανήκει στους Γύπες του Παλαιού Κόσμου. Το είδος του δεν περιλαμβάνει υποείδη (μονοτυπικό). Ο σαρκόγυπας ζει συνήθως σε ανοιχτές εκτάσεις σε καλλιεργήσιμες και ημιερημικές περιοχές. Επίσης βρίσκονται σε δάση φυλλοβόλων και στους πρόποδες και κοιλάδες των ποταμών. Βρίσκεται συνήθως μέχρι το υψόμετρο των 3.300 μέτρων από την επιφάνεια της θάλασσας.
Πρωτάθλημα πετοσφαίρισης Α2 εθνικής κατηγορίας ανδρών 2015-2016

Το πρωτάθλημα βόλεϊ της Α2 κατηγορίας ανδρών για την περίοδο 2015−16 διεξήχθη με τη συμμετοχή 35 ομάδων χωρισμένες σε τρεις ομίλους. Οι ομάδες Σ.Φ.Π. Χανίων, Πήγασος Νέου Κόσμου Αθηνών, Γ.Ε. Μεσολογίου, Ερμής Πατρών και Πιερικός Κατερίνης δεν δήλωσαν συμμετοχή στο πρωτάθλημα παρότι δεν υποβιβάστηκαν από την Α2 την περίοδο 2014-15. Νέες ομάδες στο πρωτάθλημα ειναι: Α' Όμιλος: Πανιώνιος Γ.Σ.Σ., Α.Σ. Ιωνικός Ν. Φιλαδέλφειας, Ο.Φ.Η., Α.Ο. Μυτιλήνης, Α.Ο. Πολιτεία (από Β' Εθνική) Β' Όμιλος: Α.Ε.Κ. Αθηνών (από Βόλεϊλιγκ), Ηρακλής Χαλκίδας, Ε.Α. Πατρών, Α.Ο. Ακρίτας Καλαμάτας (από Β' Εθνική) Γ' Όμιλος: Μ.Ε.Ν.Τ. Θεσσαλονίκης (από Βόλεϊλιγκ), Νέστωρ Θεσσαλονίκης, Α.Ο. Σερρών, Α.Σ. Γιάννενα, και Ε.Α. Λάρισας (από Β' Εθνική)Οι ομάδες Α.Ο. Πολιτεία, Κόροιβος, Αίας Ευόσμου, και Α.Σ. Γιάννενα, συμμετείχαν σε αγώνες διαβαθμησης (μπαράζ παραμονής), κατά τους οποίους ο Αίας Ευόσμου κέρδισε την παραμονή του στην Α2. Οι δύο πρώτες ομάδες κάθε ομίλου συμμετείχαν στα μπαράζ ανόδου, όπου η Κύζικος Νέας Περάμου και ο Ηρακλής Χαλκίδας κέρδισαν την την άνοδο στη Βόλεϊλιγκ της περιόδου 2016-17.

 * Οι Πανιώνιος, Ιωνικός, Πανελλήνιος και ΑΟ Πολιτεία έχουν από -3 βαθμούς. * Ο Απόλλων Σμύρνης έχει -3 βαθμούς. Οι αγωνες διεξηχθησαν στο Χαλκιοπούλειο Γυμναστήριο της Λαμίας. Συμμετειχαν οι ομάδες Α.Ο. Πολιτεία, Κόροιβος Αμαλιάδας, Αίας Ευόσμου και Α.Σ. Γιάννενα, που αγωνίστηκαν μεταξύ τους σε μονούς αγώνες. Ο Αίας Ευόσμου κέρδισε την παραμονή του στην Α2 ενώ οι υπόλοιπες ομάδες υποβιβάστηκαν στη Β΄ Εθνική Κατηγορία. Αποτελέσματα Βαθμολογία Στα μπαράζ ανόδου μετείχαν οι δύο πρώτες ομάδες κάθε ομίλου και έγιναν σε δύο φάσεις. Η πρώτη διεξήχθη στο Κλειστό Γυμναστήριο Κανήθου Χαλκίδας "Τάσος Καμπούρης" και η δεύτερη στο Γυμναστήριο της Νέας Ιωνίας Μαγνησίας. Κλειστό Γυμναστήριο Κανήθου Χαλκίδας "Τάσος Καμπούρης" Στην πρώτη φάση αγωνίστηκαν μεταξύ τους σε μονούς αγώνες, οι ομάδες που κατέλαβαν τη δεύτερη θέση σε κάθε όμιλο. Η πρώτη ομάδα προκρίθηκε στη δεύτερη φάση, όπου βρέθηκαν απευθείας οι πρώτες των ομίλων. Αποτελέσματα Βαθμολογία Κλειστο Γυμναστήριο Νέας Ιωνίας Μαγνησίας Στη δεύτερη φάση μετείχαν οι πρώτες των ομίλων και η ομάδα που προκρίθηκε από την πρώτη φάση. Οι ομάδες αγωνίστηκαν μεταξύ τους πάλι σε μονούς αγώνες. Οι δύο πρώτες κέρδισαν την άνoδο στην Α1 κατηγορία. Αποτελέσματα Βαθμολογία Βαθμολογία Α' ομίλου Επίσημος ιστότοπος της ΕΟΠΕ Βαθμολογία Β' ομίλου Επίσημος ιστότοπος της ΕΟΠΕ Βαθμολογία Γ' ομίλου Επίσημος ιστότοπος της ΕΟΠΕ Μπαράζ παραμονής www.greekvolley.com Α΄ Φάση Ανόδου Επίσημος ιστότοπος της ΕΟΠΕ Β΄ Φάση Ανόδου www.volleynews.gr Β΄ Φάση Ανόδου https://web.archive.org/web/20090710203615/http://www.volleyleague.gr/ Ειδήσεις για τα μπαράζ της Α2 www.thrakisports.gr
NGC 6934

Το NGC 6934 ή Caldwell 47 είναι σφαιρωτό σμήνος. Βρίσκεται στον αστερισμό Δελφίν και απέχει περίπου 50.000 έτη φωτός. Το ανακάλυψε ο Ουίλιαμ Χέρσελ (William Herschel) στις 24 Σεπτεμβρίου 1785.

 Δεδομένα για το NGC 6934 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 6934 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 6934 στο Wikimedia Commons